b'\n_START_ARTICLE_\nAmerikos trumpaplauk\xc4\x97 kat\xc4\x97\n_START_PARAGRAPH_\nAmerikos trumpaplauk\xc4\x97 kat\xc4\x97 (angl. American Shorthair) \xe2\x80\x93 trumpaplauki\xc5\xb3 ka\xc4\x8di\xc5\xb3 veisl\xc4\x97. Labai populiari JAV. Europos trumpaplauki\xc5\xb3 ka\xc4\x8di\xc5\xb3 variantas.\n_START_SECTION_\nIstorija\n_START_PARAGRAPH_\nNustatyta, jog iki XV a. \xc5\xa0iaur\xc4\x97s Amerikoje ka\xc4\x8di\xc5\xb3 nebuvo. Manoma, jog pirmieji jas \xc4\xaf \xc5\xbeemyn\xc4\x85 atgabeno europie\xc4\x8diai. J\xc5\xabreiviai kates gabendavosi tam, kad \xc5\xa1ios laisvuose gaudyt\xc5\xb3 grau\xc5\xbeikus. Atplaukusios \xc4\xaf Amerik\xc4\x85, kat\xc4\x97s \xc4\xafsikurdavo \xc5\xabkiuose._NEWLINE_Ilgainiui kat\xc4\x97s paplito visame \xc5\xbeemyne. I\xc5\xa1 \xc5\xa1i\xc5\xb3 i\xc5\xa1tverming\xc5\xb3 med\xc5\xbeiokli\xc5\xb3 ir atsirado Amerikos trumpaplauki\xc5\xb3 veisl\xc4\x97. \xc5\xa0ios kat\xc4\x97s nebuvo mi\xc5\xa1rintos su kitomis veisl\xc4\x97mis.\n_START_SECTION_\nCharakteris\n_START_PARAGRAPH_\nTai protingi gyv\xc5\xabnai, ilgai i\xc5\xa1saugantys puiki\xc4\x85 sveikat\xc4\x85. Gerai sutaria su kitomis kat\xc4\x97mis ir \xc5\xa1unimis. M\xc4\x97gsta \xc5\xbeaisti, ilgai gyvena.\n_START_SECTION_\nFizin\xc4\x97s savyb\xc4\x97s\n_START_PARAGRAPH_\nK\xc5\xabnas gana stambus, ilgis \xc5\xa1iek tiek didesnis u\xc5\xbe auk\xc5\xa1t\xc4\xaf. Kr\xc5\xabtin\xc4\x97 apvali, plati, pe\xc4\x8diai masyv\xc5\xabs. Kojos vidutinio ilgumo, raumeningos. Kaulai stamb\xc5\xabs, letenos didel\xc4\x97s, apvalios, tvirtos. Uodega vidutinio ilgumo, prie pagrindo stora, galas bukas._NEWLINE_Galva apvalaina, \xc5\xbeandai putn\xc5\xabs. Nosis poilg\xc4\x97, su nedideliu \xc4\xaflinkiu, snukutis kvadratinis. Ausys vidutinio didumo, toli viena nuo kitos. Tarp aki\xc5\xb3 yra didelis tarpas._NEWLINE_Kailis \xc5\xbevilgus, tankus, trumpas. \xc5\xbdiem\xc4\x85 daug storesnis nei vasar\xc4\x85._NEWLINE_B\xc5\xabdingos gamtin\xc4\x97s spalvos: juoda, rausva, melsva, kremin\xc4\x97, raina, balta ir t. t. Aki\xc5\xb3 spalv\xc4\x85 lemia kailio spalva. Paprastai Amerikos trumpaplauki\xc5\xb3 akys b\xc5\xabna vario spalvos arba \xc5\xbealios.'